Hyndla

Hyndla er en av volvene i norrøn mytologi. Hun er omtalt i Edda-diktet Hyndluljod i Den eldre Edda. I diktet blir Hyndla vekket av åsynjen (gudinnen) Frøya og bedt om å ri sammen henne til Valhall:

FRØYA kvad:
Vak, du møyars møy,
vakne no, ven,
syster Hyndla,
som i helleren bur.
Ramsvart er natti,
ride me skal
til Valhalli,
til heilagt ve.

Frøya rir på sin gris, galten Hildisvina mens Hyndla rir på en ulv. Deres ærend er å avdekke slektskapet til Ottar Innsteinsson, Frøyas elsker, slik at han kan få sin arv og vinne et veddemål med den danske sagnkongen Angantyr. Det viser seg at Ottar nedstammer fra en rekke oldtidshelter som blant annet Sigurd Fåvnesbane. I den delen av Hydlaljod som kalles den korte Voluspå (vers 30-50) fortelles det også om en rekke figurer fra norrøn mytologi, og diktet er formet som en samtale mellom Frøya og Hyndla, men som helhet består det i stor grad av at Hyndla framsier en rekke navn fra Ottars ætt.

Referanser

Volver